b'\n_START_ARTICLE_\nNaseljenci otoka Catan\n_START_PARAGRAPH_\nNaseljenci otoka Catan je dru\xc5\xbeabna namizna igra, ki jo je zasnoval Klaus Teuber. Primerna je za 3-4 igralce nad 10 let in ima privr\xc5\xbeence po vsem svetu, potekajo pa tudi mnogi turnirji, na katerih nastopa veliko igralcev. Dobila pa je tudi ve\xc4\x8dje \xc5\xa1tevilo nagrad po vsem svetu za najbolj\xc5\xa1o dru\xc5\xbeabno namizno igro.\n_START_SECTION_\nPravila\n_START_PARAGRAPH_\nV igri igralci naseljujejo neobljudeni otok Catan. Z gradnjo naselij in mest si pridobivajo surovine na njim ustreznih poljih (gozd = les (debla), pa\xc5\xa1nik = volna (ovca), njiva = \xc5\xbeito (snop), gri\xc4\x8devje = glina (opeka), gorovje = ruda (kovina), pu\xc5\xa1\xc4\x8dava = ni donosa). Vsako polje je ozna\xc4\x8deno z naklju\xc4\x8dno \xc5\xa1tevilko in prinese vsem igralcem z naseljem ob njegovem robu ustrezno surovino \xc4\x8de na kockah pade ustrezna vrednost. S surovinami lahko naprej zidajo nadaljnja naselja, mesta, ceste ali pa jih vlagajo v razvoj. Poleg pridobivanja surovin s pomo\xc4\x8djo naselij, lahko igralci izmenjujejo surovine tudi med seboj ali na ozna\xc4\x8denih pristani\xc5\xa1\xc4\x8dih._NEWLINE_Igralna plo\xc5\xa1\xc4\x8da se vsaki\xc4\x8d sestavi na drug na\xc4\x8din, saj je sestavljena iz posameznih polj, ki se naklju\xc4\x8dno postavijo na za\xc4\x8detku. V igri obstaja tudi ropar, ki ga premikajo igralci in z njegovo pomo\xc4\x8djo onemogo\xc4\x8dajo nasprotnike ter jim kradejo karte iz roke.'